تفاهمو فالوقيتة لي غايطلاقاو فيها و دارت يديها على فمها مامتيقاش على خبزة جات بين يديها ... كانت راشقة لها مشات طلات واش داوود سيفط لها شي ميساج لقاتو ماسيفطش و مادخلش للواتس اب ... جلسات على طرف البياص و هي كاتفكر بلي شحال ماصونا عليها شي حد باش تمشي تخدم و باش تبروفيطي فشي واحد القضية ناشفة حتى بان لها البلان فداوود ولكن عاودات تراجعات باش ماديرش شي حاجة تندم عليها من بعد خاصها تحاول ما امكن تبعد من المشاكل فهاد الفترة حتى يدوز هادشي ديالها و ديال ادم على خير ... فمها كاياكلها و باغا تمشي تفرح مها بهاد الخبار ولكن مابغاتش تزرب حتى يقولها لها ادم بشكل رسمي ... ولكن راه ماقدراتش تبقا هاكا باغا تشارك فرحتها مع شي حد ... مابانت لها غير خديجة صونات عليها